Сувар (хаçат)

Сувар — Тутарстанра тухакан чăваш хаçачĕ. Пĕрремĕш номерĕ 1993 çулхи çурла уйăхĕнче тухнă.

Тĕп редакторĕ — Малышев Константин Анатольевич.

Редакцийĕ Хусан хулинче вырнаçнă.

 Тиражĕ 
«Сувар» эрнесерен тухакан 8 питлĕ хаçачĕ. Учредитель - ТР Массăллă коммуникацисен "Татмедиа" Агентстви. Телепрограммăсăр пуçне кашни страница чăвашла пичетленсе тухать. 2006 çулхи сентябрĕн 12-мĕшĕ тĕлне хаçат тиражĕ - 5348 экземпляр.

 Редакторĕсем 
"Суварăн пĕрремĕш редакторĕ Владимир Ильич Данилов (Тутарстан Республикин Нурлат районĕнчи Якурккел ялĕ) пулнă. 

Хаçатăн 2-мĕш редакторĕ Николай Михайлович Сорокин (Тутарстан Республикин Теччĕ районĕнчи Аслă Ăнă ялĕ), виççĕмĕшĕ - Александр Кириллович Иванов (Чăваш Республикин Вăрнар районĕнчи, Хирпуç ялĕ) пулнă.

Хальхи тĕп редактор - Константин Анатольевич Малышев ТР, Пăва районĕнчи Пӳркел ялĕнче çуралса ӳснĕ. Тĕп редактор çумĕ — Вера Валерьевна Александрова, Тутарстан Республикин Аксу районĕнчи Кивĕ Этемшÿ ялĕнчен.

 Çырăнтару 
Сувар хаçата Тутарстанри кашни çыхăну уйрăмĕнче çырăнса илме пулать, çулталăклăх çырăну хакĕ Тутарстанра - 396 тенкĕ (2009).Çырăну индексĕ: 54156. Çавăн пекех 2009 çултан кӳршĕллĕ регионсенче пурăнакансем те, Камчаткăпа Калининградра пурăнакнасем те хаçата хăйсен патĕнчи почтăра МАП каталогĕпе çырăнма пултараççĕ. Тулашри çырăну индексĕ: 79273. Ку чухне хаçат хакĕ çур çула 300 тенке яхăн пулать, этем хăш регионта пурăннине кура.

 Çыхăну 
Редакци адресĕ: 
420066, Хусан, Чистопольски урамĕ, 5-мĕш çурт, 2-мĕш хутри редакцисен комплексĕнчи 3,4,5 офиссем.

Телефон/факс: (843)518-33-75,

журналистсем: (843)292-36-46

янрав уйрăмĕ: (843)294–62–95
 Çавăн пекех 
 Хусан чăвашĕсем (рок-ушкăн) - Тутарстанри чăваш рок-ушкăнĕ.
 Каçăсем 
 «Сувар» хаçатăн тетелри версийĕ.
 Хаçат сайтне  2006 çулта тума пуçланă. 2006 çулхи çурла уйăхĕнче пĕрремĕш бета-версийĕ тухнă.
 Тутарстан Республикинчи чăвашсен обществăпа политика хаçачĕ 
 Сувар dev 
 Сувар 

Категори:Тутарстан хаçат-журналĕ
Категори:Чăвашла тухакан хаçат-журнал